জানা গেছে, দীর্ঘদিন যাবত পাগলনাথ ইলেকট্রিক ব্যবসা প্রতিষ্ঠান নিয়ে বাবা হরিপদ সাহার সাথে ছেলে প্রশান্ত সাহার বিরোধ চলে আসছিল। এক পর্যায়ে হরিপদ সাহার ছেলে প্রশান্ত সাহা পাগলনাথ ইলেকট্রিক ব্যবসা প্রতিষ্ঠানটির মালিক দাবি করে বাবা হরিপদ সাহা ওরফে পাগলনাথকে প্রতিষ্ঠানটিতে প্রবেশ করতে দিতো না। এসময় মালিকানা নিয়ে বাবা ছেলের মধ্যে বাকবিতান্ড শুরু হলে প্রশান্ত তার বাবাকে মারধর করে। এঘটনায় হরিপদ সাহা ওরফে পাগলনাথ সাভার মডেল থানায় ছেলের বিরুদ্ধে একটি অভিযোগ দায়ের করলে মডেল থানার পুলিশ অভিযোগের ভিত্তিতে বৃহস্পতিবার বিকালে পাগলনাথ ইলেকট্রিক দোকান থেকে প্রশান্তকে আটক করে নিয়ে যায়। থানা থেকে প্রশান্তকে ছাড়িয়ে নিতে একটি প্রভাবশালীমহল চেষ্টা চালাচ্ছেন বলে জানায় পাগলনাথ।